Пожарните служби проверяват агротехниката за предстоящата жътвена кампания - Трактор БГ
Пожарните служби проверяват агротехниката за предстоящата жътвена кампания
11.06.2010 10:20 01.07.2019 11:06
Проверка за пожарната обезопасеност на селскостопанската техника за предстоящата жътвена кампания извършват Службите за пожарна безопасност. На изправните земеделски машини се поставя стикер на Главна дирекция „Пожарна безопасност и спасяване".
На кметовете на общини и населени места, собственици и наематели на земеделските имоти и арендатори са връчени разпоредителни писма, в които подробно са указани всички правила за недопускане на пожари в земеделските имоти.
Сигнални писма са изпратени и до всички фирми, извършващи транспортни и други дейности в близост до житните масиви. Изготвен е и план за взаимодействие с държавни органи, кметове на населени места и фирми.
В хода на жътвата инспекторите от Държавен противопожарен контрол ще извършват проверки на полето. Проверките на огнеборците ще продължат и по време на самата кампания.
От службите по пожарна безопасност припомнят, че е абсолютно забранено паленето на огън в стърнища, сухи треви по слогове, поляни и крайпътни ивици, както и изгарянето на отпадъци извън определените за това площадки.
Глобите за запалени стърнища и сухи треви и пропуски по пожаро-обезопасяването по време на жътвената кампания са от 50 до 2 000 лева.
Брой търсения 5058007
Разгледани обяви 1801649